| *Remember Me* |
| --- |
|  |
| Kūrėjas | Dontnod Entertainment |
| Leidėjas | Capcom |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | 2013 m. birželio 3 d. (AK) |
|
| Žanras (-ai) | Veiksmo-nuotykių, muštynių (*beat 'em up*) |
| Režimas | Vieno žaidėjo |
|
| Reitingai | PEGI: 16+ESRB: NC |
| **Platforma** | Microsoft Windows, PlayStation 3, Xbox 360 |
| Versija |  |
| Variklis | Unreal Engine 3 |
| Platinimas | Optinis diskas, skaitmeninė distribucija |
|
| Licencija | {{{licencija}}} |
| Pirmtakas | {{{pirmtakas}}} |
| Kitos dalys | – |
|  |

**Remember Me** – veiksmo-nuotykių, muštynių (*beat 'em up*) žanro, kiberpanko tematikos kompiuterinis žaidimas, kurį sukūrė Prancūzijos įmonė „Dontnod Entertainment". 2013 m. birželį žaidimą Microsoft Windows, PlayStation 3 ir Xbox 360 platformoms išleido „Capcom".

Apžvalga
--------

„Remember Me" pasižymi laipiojimo (*platforming*), tyrinėjimo ir artimos kovos savybėmis. Žaidimas turi unikalią „atminties atkūrimo/perkūrimo" mechaniką, t. y. galima įsibrauti į kito asmens atmintį ir jį manipuliuoti. Žaidėjai tai atlieka peržiūrėdami atmintyje saugomą vaizdo medžiagą ir pakeisdami tam tikras detales, kad asmuo atsimintų kitokias tam tikro įvykio pasekmes. Kita svarbi žaidimo mechanika yra asmens atminties pasisavinimas naudojant tam tikrus prieities taškus, vadinamus *Remembranes*, tam, kad peržiūrėti atmintyje saugomą vaizdo medžiagą gyvai: to dažniausiai prireikia norint įveikti žaidime pasitaikančias kliūtis ar išvengti žaidėjo tykančio pavojaus.

Kalbant apie kovos mechaniką, žaidėjas gali susikurti savitą kovos judesių kombinaciją. Judesiai (*pressens*) skirstomi į keturias šakas: *regen* (gyvybių atstatyno), *power* (žalos), *chain* (ankstesnių judesių duplikavimo ir dvigubinimo) ir *cooldown* (*S-Pressen* energijos atstatymo). Ypatingi judesiai, *S-Pressens*, atrakinami žaidimo eigoje; jie suteikia įvairių sugebėjimų, kaip, pvz. didesnį greitį ir stipresnius smūgius, ar leidžia priešiškus robotus paversti sąjungininkais bei priversti juos susinaikinti. Žaidėjas taip pat gali pasinaudoti šovinius šaudančiais ginklais, kaip kad *Spammer* ir *Junk bolt*.

Siužetas
--------

DĖMESIO: *toliau atskleidžiamos kūrinio detalės*

Žaidimo veiksmas vyksta 2084 metais, futuristinėje Paryžiaus versijoje, vadinamoje Neo-Paryžiumi. „Memorize" korporacija išrado naują smegenų implantą, vadinamą *Sensen*, kuris maždaug 99 % gyventojų suteikia galimybe talpinti ir dalintis savo prisiminimais tinkle bei ištrinti liūdnus ar nemalonius prisiminimus. Tai „Memorize" suteikia neaprėpiamo masto kontrolę ir leidžia kontroliuoti žmoniją. To pasekoje susikuria nedidelė maištininkų grupuotė, pasivadinusi *Errorists*, kurie siekia nuversti „Memorize" korporaciją. *Sensen* išradimas sukėlė ir neigiamų pasekmių: atsirado padarai, vadinami *Leapers*; tai nuo atminties priklausomi žmonės, kurie prisisunkė per daug kitų žmonių prisiminimų ir jų *Sensen* degradavo, o jie mutavo į nežmoniškas formas ir dabar gyvena Neo Paryžiaus nutekamuosiuose vamzdžiuose.

*Errorists* narė yra ir pagrindinė veikėja, vardu Nilin, vadinamoji *atminties medžiotoja*, kurios beveik visi prisiminimai buvo ištrinti. Ji ne tik siekia nuversti korporaciją, bet taip pat ir susigrąžinti prarastą atmintį.

Atsiliepimai
------------

„Remember Me" iš kritikų sulaukė teigiamų įvertinimų. Tinklalapiai GameRankings ir Metacritic atitinkamai žaidimui skyrė 73,50 % ir 73/100 (PlayStation 3), 69,50 % ir 70/100 (Xbox 360) bei 68,07 % ir 69/100 (AK) balus. Kritikai bendrai gyrė žaidimo pasaulio dizainą, gerai išplėtotą istoriją ir atminties perrašymo atkarpas, kritikos sulaukė kiti istorijos aspektai, prasta laipiojimo sistema ir ribota tyrinėjimo erdvė bei šabloniška kovos sistema.

Išnašos
-------

1. 1 2 3  Gantayat, Anoop (2012-08-14). „Capcom Announces 3rd Person Action Title Remember Me". Andriasang. Suarchyvuotas originalas 2013-05-05. Nuoroda tikrinta 2013-07-01. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. 1 2 3  Sal Romano (2013-05-02). „Remember Me 'Memory' trailer". Gematsu. Nuoroda tikrinta 2013-05-14.
3. ↑  „TGS: Remember Me Combat Details Revealed". Nuoroda tikrinta 2012-09-24.
4. ↑  „Remember Me (PS3)". GameRankings. Suarchyvuotas originalas 2019-12-09. Nuoroda tikrinta 2013-06-03.
5. ↑  „Remember Me for PlayStation 3 Reviews, Ratings, Credits, and More". Metacritic. Nuoroda tikrinta 2013-06-03.
6. ↑  „Remember Me (X360)". GameRankings. Suarchyvuotas originalas 2019-12-09. Nuoroda tikrinta 2013-06-03.
7. ↑  „Remember Me for Xbox 360 Reviews, Ratings, Credits, and More". Metacritic. Nuoroda tikrinta 2013-06-03.
8. ↑  „Remember Me (PC)". GameRankings. Suarchyvuotas originalas 2019-12-09. Nuoroda tikrinta 2013-06-03.
9. ↑  „Remember Me for PC Reviews, Ratings, Credits, and More". Metacritic. Nuoroda tikrinta 2013-06-03.

Nuorodos
--------

* Oficiali svetainė